Napirend előtt: 2. szám

**E L Ő T E R J E S Z T É S**

***a Képviselő-testület 2015. március 26-ai rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette: …………………………….

 Molnárné dr. Szabados Judit

 Jegyzői jogi referens

Egyeztetve: …………………………….

 Dankó Virág

 Alpolgármester

Látta: …………………………………

 dr. Szalai Tibor

 Jegyző

A napirend zárt ülésen történő

 tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat
214/2010. (VI. 24.) képviselő-testületi határozata**

A Képviselő-testület

úgy dönt, hogy a területre vonatkozó kötelező Szabályozási Terv szerint készült T-73026 ttsz-ú vázrajz és az azt engedélyező I/1781/5/2006. számú jogerős telekrendezési határozat alapján a Rákóczi Gimnázium 12859/3 hrsz-ú területéből 160 m2 területet ingyenesen átad – a volt egyházi ingatlanok tulajdoni helyzetének rendezéséről szóló 1991. évi XXXII. törvény alapján történt ingyenes visszaadás szerinti 1998-as Tulajdonközösség megszüntető szerződés korrekciójaként – a Krisztus Király Templomigazgatóság részére, mely annak 12859/2 hrsz-ú ingatlanához kerül csatolásra.

A Képviselő-testület felhatalmazza Dr. Láng Zsolt polgármestert, hogy az ingyenes területátadáshoz szükséges megállapodást az Önkormányzat nevében aláírja.

**Felelős**: Polgármester

**Határidő**: 2010. október 1.

(23 képviselő van jelen, 23 igen, egyhangú)

**A határozat végrehajtását végzi:** a határozat elfogadásakor az Építésügyi Iroda vezetője, jelenleg a Vagyonhasznosítási és Ingatlan-nyilvántartási Iroda vezetője

**Végrehajtás:** Az időközi jogszabályváltozások és a tulajdonjogi helyzet rendezésének elhúzódása miatt ismételt telekalakítási eljárás lefolytatása szükséges. Ezt követően kerülhet sor a területcserével kapcsolatos megállapodás aláírására, mely a telekalakítással érintett ingatlanok tulajdonosainak nagy számára tekintettel hosszabb időt vesz igénybe.

Kérem a végrehajtási határidőt 2016. december 31-ig meghosszabbítani.

**Budapest Főváros II. ker. Önkormányzat
206/2014.(VIII.21.) képviselő-testületi határozata**

A Képviselő-testület

úgy dönt, hogy az Önkormányzat tulajdonát képező, a Budapest II. kerület, Zuhany utca, (15476/14) hrsz-ú, „kivett közterület” megnevezésű ingatlannak a T-86669 számú változási vázrajz szerinti, a Budapesti 1. Számú Földhivatal 2013. november 22-én kelt, 800278/9/2013 ügyiratszámú határozatával engedélyezett szabályozás miatt feleslegessé váló 1 m2 részét térítésmentesen átadja a 15469/2 hrsz-ú ingatlan tulajdonosai részére.

A Képviselő-testület felkéri a Polgármestert, hogy a szükséges intézkedéseket tegye meg.

**Felelős:** Polgármester

**Határidő:**180 nap

(17 képviselő van jelen, 17 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda

 vezetője

**Végrehajtás:** A jogerős telekalakítási engedély és a T-86669 térrajz számú változási vázrajz alapján 2015. január 20. napján sor került a „Térítésmentes területátadási megállapodás” aláírására a 1025 Budapest, Zuhany utca 16. szám alatti, 15469/2 helyrajzi számú ingatlan tulajdonosaival.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
207/2014.(VIII.21.) képviselő-testületi határozata**

A Képviselő-testület

úgy dönt, hogy kezdeményezi a Magyar Állam tulajdonában és a Közigazgatási és Igazságügyi Hivatal vagyonkezelésében álló, Budapest II. kerület 12248 helyrajzi szám alatt nyilvántartásba vett, természetben Budapest II. kerület Lóczy Lajos utca 3. szám alatti „kivett lakóház, udvar, egyéb épület” megnevezésű, 3666 m2 alapterületű ingatlan Budapest Főváros II. Kerületi Önkormányzat részére történő ingyenes tulajdonba adását az állami vagyonról szóló 2007. évi CVI. törvény 36. § (2) bekezdésének c) pontja alapján.

Az ingatlant az Önkormányzat a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6., 8. pontja szerinti kötelezően ellátandó önkormányzati közfeladatok – bölcsődei és/vagy óvodai ellátás – céljára kívánja a továbbiakban hosszú távon használni.

A Képviselő-testület úgy dönt, hogy a Magyar Állam tulajdonában és a Közigazgatási és Igazságügyi Hivatal vagyonkezelésében álló, Budapest II. kerület 12248 helyrajzi szám alatt nyilvántartásba vett, természetben Budapest II. kerület Lóczy Lajos utca 3. szám alatti „kivett lakóház, udvar, egyéb épület” megnevezésű ingatlan ingyenes önkormányzati tulajdonba adására vonatkozó kérelemnek helyt adó döntés esetén a Budapest Főváros II. Kerületi Önkormányzat vállalja a tulajdonba adás érdekében felmerülő költségek megtérítését.

A Budapest Főváros II. Kerületi Önkormányzat tudomásul veszi, hogy a nemzeti vagyonról szóló 2011. évi CXCVI. törvény 13. § (4) bekezdése alapján az ingatlant a tulajdonjog megszerzésétől számított 15 évig nem idegenítheti el, és a juttatás céljának megfelelően köteles hasznosítani, valamint állagát megóvni; az átruházott vagyon hasznosításáról évente köteles beszámolni a vagyont átadó szervezet felé.

Ugyanezen törvény 13. § (5) bekezdése szerint az ingyenesen tulajdonba adott ingatlanon e törvény erejénél fogva 15 évig elidegenítési tilalom áll fenn. Az elidegenítési tilalomnak az átruházó javára szóló ingatlan-nyilvántartásba történő feljegyzését a tulajdonjog bejegyzése iránti kérelem benyújtásával egyidejűleg a vagyont átruházó szerv kérelmezi.

A Képviselő-testület felhatalmazza dr. Láng Zsolt polgármestert arra, hogy az egyes jognyilatkozatokat az ingyenes tulajdonba adással kapcsolatos eljárás során megtegye.

**Felelős**: Polgármester

**Határidő**: 180 nap

(17 képviselő van jelen, 17 igen, egyhangú)

**A határozat végrehajtását végzi**: Polgármesteri Kabinet vezetője

**Végrehajtás:** A Lóczy Lajos utca 3. szám alatti, 12248 –as helyrajzi számú ingatlan ingyenes önkormányzati tulajdonba adásáról szóló kérelem 2014. augusztus 21. napján elküldésre került az MNV Zrt. részére, így a határozat teljesült.

A továbbiakban az MNV Zrt. 2014. december 11-i levelében tájékoztatott az ingatlan 1716/2014 (XII.5.) Kormányhatározat alapján történt ingyenes önkormányzati tulajdonba adásáról.

A Miniszterelnökség 2014. december 23. napján kelt levelében jelezte, hogy mivel más módon szeretné hasznosítani az ingatlant, kezdeményezi a 1716/2014 (XII.5.) kormányhatározat alapján történt önkormányzati tulajdonba adás visszavonását.

Az MNV Zrt. 2015. február 1-én kelt levelében tájékoztatott arról, hogy a 1002/2015. (I.15.) számú Kormányrendelet határozott a szóban forgó ingatlan ingyenes tulajdonba adásának visszavonásáról.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****349/2014.(XI.20.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat tulajdonát képező 11489/4 helyrajzi számú, természetben a 1021 Budapest II. kerület Napraforgó utca 19. szám alatt található, az ingatlan-nyilvántartás szerint 361 m2 területű, „kivett lakóház, udvar” megnevezésű, „műemlék” jogi jellegű ingatlan vonatkozásában az induló árat 10%-os mértékben csökkenti, és azt 60.300.000.- Ft összegben határozza meg.

A Képviselő-testület továbbá úgy dönt, hogy a Budapest Főváros II. Kerületi Önkormányzat tulajdonát képező 11489/4 helyrajzi számú, természetben a 1021 Budapest II. kerület Napraforgó utca 19. szám alatt található, az ingatlan-nyilvántartás szerint 361 m2 területű, „kivett lakóház, udvar” megnevezésű, „műemlék” jogi jellegű ingatlant – figyelemmel a nemzeti vagyonról szóló 2011. évi CXCVI. törvény 13. § (1) bekezdésében, valamint az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet 20. § (2) bekezdésében foglaltakra – nyilvános pályázat keretében értékesíti a jelen határozat mellékletét képező Pályázati Dokumentáció alapján, az azokban foglalt feltételekkel. Az Önkormányzat a Hirdetményt a Budai Polgárban, valamint az Önkormányzat honlapján, internetes hirdetési portálon és a Polgármesteri Hivatal Ügyfélszolgálati Központjának hirdetőtábláján teszi közzé.

A Képviselő-testület felkéri a Polgármestert, hogy a szükséges intézkedéseket tegye meg.

**Felelős:** Polgármester

**Határidő:** 90 nap

(19 képviselő van jelen, 18 igen, 1 nem)

**A határozat végrehajtását végzi**: Vagyonhasznosítási és Ingatlan-nyilvántartási Iroda

 vezetője

**Végrehajtás:** A 1021 Budapest, Napraforgó utca 19. szám alatt található ingatlan a képviselő-testületi határozatnak megfelelően 2014. november 26-tól 2014. december 16-ig nyilvános pályázaton történő értékesítés céljából meghirdetésre került. A megjelölt határidőig egy pályázat érkezett, azonban a pályázati alapdíj befizetésére nem került sor, a pályázó a versenytárgyaláson nem jelent meg, így a pályázat eredménytelenül zárult.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****427/2014.(XII.18.) képviselő-testületi határozata**

A Képviselő-testület

úgy dönt, hogy Budapest Főváros II. Kerületi Önkormányzat a lakásbérleti szerződés megkötésétől 2019. december 31. napjáig tartó határozott időre bérbe adja Mikus Andrásné és Mikus András bérlőtársak részére a 13165/0/A/1 helyrajzi szám alatt nyilvántartott, Budapest II. kerület Lövőház utca 22. földszint 1. szám alatti, 1 szobás, összkomfortos, 40 m2 alapterületű lakást azzal a feltétellel, hogy Mikus Andrásné és Mikus András legkésőbb a lakásbérleti szerződés megkötéséig késedelmi kamattartozásukat igazoltan megfizetik.

A Képviselő-testület továbbá úgy dönt, amennyiben Mikus Andrásné és Mikus András a lakásbérleti szerződést a jelen határozatról szóló értesítés kézhezvételétől számított 30 napon belül nem kötik meg, a határozat hatályát veszti, és abból sem jogok, sem kötelezettségek nem keletkeznek, és Budapest Főváros II. Kerületi Önkormányzat peres eljárást kezdeményez Mikus Andrásné és Mikus András és a velük együtt a lakásban élő személyekkel szemben a lakás kiürítése és az esetlegesen fennálló használati díjhátralék és járulékai megfizetése iránt.

Mikus Andrásné és Mikus András az Önkormányzat tulajdonában álló lakások béréről szóló 51/1995. (XII.18.) önkormányzati rendelet 3/A. § (1)-(2) bekezdései szerint szociális helyzet alapján történő bérleti díj fizetésére jogosultak.

**Felelős**: Polgármester

**Határidő**: 2015. február 28.

(21 képviselő van jelen, 21 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda

 vezetője

**Végrehajtás:** A Képviselő-testület határozatáról a 2015. január 12. napján kelt levélben értesítettük Mikus Andrásnét és Mikus Andrást. A Képviselő-testület határozata alapján Mikus Andrásné és Mikus András a Budapest II. kerület Lövőház utca 22. földszint 1. szám alatti lakásra vonatkozóan a lakásbérleti szerződést 2015. január 26. napján megkötötték.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****428/2014.(XII.18.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat nem adja bérbe a 13263/2/A/32 hrsz. alatt nyilvántartásba vett, természetben a Budapest II. kerület Kis Rókus utca 3. VI. emelet 1. szám alatt található 1 szoba, komfortos, 40 m2 alapterületű lakást Tóthné dr. Jakab Zita Erzsébet és Tóth László Csaba részére.

A Képviselő-testület továbbá úgy dönt, amennyiben Tóthné dr. Jakab Zita Erzsébet és Tóth László Csaba jelen határozatról szóló értesítés kézhezvételétől számított 30 napon belül nem adják a lakást kiürítve az Önkormányzat birtokába, illetve nem igazolják, hogy arra bérleti, valamint közüzemi díjtartozásuk nem áll fenn, peres eljárást kezdeményez velük és a lakásban élő személyekkel szemben a lakás kiürítése, valamint az esetlegesen fennálló használati díjhátralék és járulékai megfizetése iránt.

**Felelős:** Polgármester

**Határidő:** 2015. február 28.

(21 képviselő van jelen, 21 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda

 vezetője

**Végrehajtás:** A Képviselő-testület határozatáról a 2015. január 12. napján kelt levélben értesítettük Tóthné dr. Jakab Zita Erzsébetet és Tóth László Csabát. Tóthné dr. Jakab Zita Erzsébet és Tóth László Csaba a 2015. február 9. napján kelt nyilatkozatukban vállalták, hogy tárgyi lakást a fűtési szezon végéig, kiürített állapotban az Önkormányzat részére birtokba adják.

Kérem a végrehajtási határidőt 2015. május 31-ig meghosszabbítani.

**Budapest Főváros II. ker. Önkormányzat
6/2015.(I.29.) képviselő-testületi határozata**

A Képviselő-testület

úgy dönt, hogy a II. Kerületi Önkormányzat fenntartásában működő óvodák engedélyezett létszámkeretét 2015/2016. nevelési évre - a határozat melléklete szerint - állapítja meg és a létszámkeret biztosításához szükséges forrást a költségvetésében biztosítja.

Felkéri a Polgármestert, hogy a határozat végrehajtása érdekében a szükséges intézkedést tegye meg.

**Felelős:** Polgármester

**Határidő:** 2015. évi költségvetés elfogadása

(21 képviselő van jelen, 21 igen, egyhangú)

**A határozat végrehajtását végzi**: a Művelődési Iroda vezetője

**Végrehajtás:** Az Önkormányzat 2015. évi költségvetése tartalmazza az önkormányzati fenntartású óvodák 2015/2016. nevelési évre engedélyezett létszámkeretét.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
7/2015.(I.29.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat nem él a Budapest Főváros IX. Kerület Ferencváros Önkormányzata eladó és a Bácsalmási Agráripari Zrt. vevő között 2014. december 16-án, 260.000.000 Ft összegű vételáron megkötött adásvételi szerződés alapján a Budapest II. kerület, külterület, 11341/11 hrsz-ú, 15527 m2 alapterületű, kivett táborhely megnevezésű ingatlanra vonatkozó elővásárlási jogával.

**Felelős:** Polgármester

**Határidő:** 30 nap

(21 képviselő van jelen, 20 igen, 1 tartózkodás)

**A határozat végrehajtását végzi**: a Vagyonhasznosítási és Ingatlan-nyilvántartási Iroda

 vezetője

**Végrehajtás:** A döntésről a Budapest Főváros IX. Kerület Ferencváros Önkormányzatát a 2015. február 5. napján kelt és 2015. február 12. napján átvett levél útján értesítettük.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
23/2015.(I.29.) képviselő-testületi határozata

A Képviselő-testület

a Painters Grafika Kft., mint bejelentő 1021 Budapest, II. kerület Hűvösvölgyi út 32-34. (hrsz.: 11150/2) alatti ingatlant érintő ideiglenes termelői piac kialakítása ügyében, 2014. november 20-án hozott XXIV-616/2014 határozat elleni fellebbezésről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő:** 2015. február 15.

(21 képviselő van jelen, 21 igen, egyhangú)

**A határozat végrehajtását végzi**: Főépítész

**Végrehajtás:** A határozat mellékletét képező önkormányzati hatósági határozatot, ami szerint a Képviselő-testület a Polgármester XXIV-616/2014 tiltó végzését helybenhagyja, 2015. február 9. napján megküldtük a fellebbező Painters Grafika Kft. ügyfélnek. A 2015. február 19. napján visszaérkezett tértivevény tanúsága szerint az ügyfél 2015. február 16. napján a határozatot átvette, ezáltal a tiltást helybenhagyó önkormányzati hatósági határozat 2015. február 16. napján jogerőssé vált.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
26/2015.(II.12.) képviselő-testületi határozata

A Képviselő-testület

úgy dönt, hogy a területfejlesztésről és területrendezésről szóló 1996. évi XXI. törvény 11.§ (1) bekezdés a) pont aa) alpontjának felhatalmazása alapján a Fővárosi Területfejlesztési Programban foglaltakkal egyetért és elfogadását támogatja.

**Felelős:** Főépítész

**Határidő**: azonnal (határozat továbbítása a Fővárosi Közgyűléshez)

(20 képviselő van jelen, 20 igen, egyhangú)

**A határozat végrehajtását végzi:** Főépítész

**Végrehajtás:** A határozatot a Fővárosi Területfejlesztési Program elfogadásáról 2015. február 13. napján megküldtük az illetékeseknek, ezért a Fővárosi Közgyűlés azonos tárgyú előterjesztésének 4. mellékletében szerepelt a Képviselő-testület egyetértő döntése.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
34/2015.(II.26.) képviselő-testületi határozata**

A Képviselő-testület

a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény alapján Budapest Főváros II. Kerületi Önkormányzat Képviselő-testülete jelen határozat melléklete szerinti, a Budapest Főváros II. Kerületi Önkormányzat tulajdonában álló közterületeket javasolja a Budapest Főváros Önkormányzata Közgyűlésének a Budapest főváros közigazgatási területén a közterületek azon részének kijelöléséről szóló rendeletében kijelölni, ahol az életvitelszerűen megvalósuló közterületi tartózkodás jogellenesnek minősül.

Felkéri a Polgármestert a határozat Főpolgármester részére történő továbbítására.

**Felelős:** Polgármester

**Határidő:** azonnal

(20 képviselő van jelen, 14 igen, 5 nem, 1 tartózkodás)

**A határozat végrehajtását végzi**: Jegyzői Titkárság vezetője

**Végrehajtás:** 2015. február 27. napján kelt levélben a Főpolgármestert tájékoztattuk a képviselő-testületi döntésről.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
40/2015.(II.26.) képviselő-testületi határozata

A Képviselő-testület

úgy dönt, hogy az I.sz Gondozási Központ (II., Bem tér 2.) vezetői teendőinek ellátásával - 2015. március 11-től 2020.március 10-ig, öt év időtartamra -, illetményének változatlanul hagyása mellett, Bednárik Mónikát bízza meg.

**Felelős:** Polgármester

**Határidő**:2015.március 10.

(20 képviselő van jelen, 20 igen, egyhangú)

**A határozat végrehajtását végzi**: Szociális és Gyermekvédelmi Iroda, valamint az

 Intézményirányítási csoport vezetője

**Végrehajtás:** Az I. sz. Gondozási Központ vezetőjének megbízása megtörtént.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
47/2015.(II.26.) képviselő-testületi határozata

A Képviselő-testület

Kovalszky Pál Jenőné (Szül.: Solnai Ágnes Edit, Győr 1924. június 18., an.:Gárdos Elza) 1024 Budapest, II. ker., Margit körút 61-63.5.4. szám alatti lakosnak közgyógyellátásra való jogosultság megállapítása iránti kérelmét elutasító, - 2015. január 19. napján kelt, IX-486-1/2015. ügyiratszámú - átruházott hatáskörben hozott határozattal szemben benyújtott fellebbezéséről a mellékelt határozat szerint dönt.

**Felelős:** Polgármester

**Határidő:** 2015. március 15.

(19 képviselő van jelen, 19 igen, egyhangú)

**A határozat végrehajtását végzi**: Szociális és Gyermekvédelmi Iroda vezetője

vezetője

**Végrehajtás:** A határozat megküldése az ügyfélnek 2015. március 5. napján megtörtént.

Kérem a határozat végrehajtásáról szóló beszámoló elfogadását.

**H a t á r o z a t i j a v a s l a t o k**

A Képviselő-testület

206-207; 349; 427/**2014.** 6-7; 23; 26; 34; 40; 47/**2015.** határozatok végrehajtásáról szóló beszámolót elfogadja,

* 214/2010. (VI. 24.) határozat végrehajtási idejét 2016. december 31. napjáig meghosszabbítja,
* 428/2014.(XII.18.) határozat végrehajtási idejét 2015. május 31. napjáig meghosszabbítja,

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2015. március 16.

**Dr. Láng Zsolt**

 **Polgármester**